cometadata/datacite-titles-descriptions-related-identifiers huggingface dataset:
DOI: 10.14457/tu.the.2015.1068
title: การวิเคราะห์ความคุ้มค่าของการลงทุนระบบการจัดการคลังสินค้า: กรณีศึกษา บริษัท โรแลนด์ ดิจิตอล กรุ๊ป (ไทยแลนด์) จำกัด

description: การค้นคว้าอิสระเล่มนี้มีวัตถุประสงค์เพื่อวิเคราะห์ความคุ้มค่าของการลงทุนระบบการจัดการคลังสินค้าของบริษัท โรแลนด์ ดิจิตอล กรุ๊ป (ไทยแลนด์) จำกัด สำหรับปี พ.ศ. 2559 ถึงปี พ.ศ. 2563 โดยเก็บรวบรวมข้อมูลปฐมภูมิจากการสัมภาษณ์ สังเกตการณ์ และบันทึกเวลาการปฏิบัติงานภายในคลังสินค้า รวมทั้งศึกษาข้อมูลทุติยภูมิเกี่ยวกับการจัดการคลังสินค้าจากหนังสือ บทความ และงานวิจัยต่างๆ วิธีการศึกษาใช้วิธีวิเคราะห์ต้นทุนและผลประโยชน์ของโครงการ ผลการศึกษาพบว่า มูลค่าปัจจุบันสุทธิของโครงการมีค่าเท่ากับ -237,162 บาท อัตราส่วนผลประโยชน์ต่อทุน เท่ากับ 0.90 และอัตราผลตอบแทนภายใน เท่ากับ ร้อยละ -0.45 ซึ่งแสดงว่า การลงทุนระบบการจัดการคลังสินค้าครั้งนี้ไม่คุ้มค่า เนื่องจากมีต้นทุนที่สูงกว่าผลประโยชน์ที่จะได้รับ อย่างไรก็ตาม จากการวิเคราะห์ความอ่อนไหวของผลการวิเคราะห์ พบว่า การลงทุนครั้งนี้ของบริษัทอาจคุ้มค่า หากบริษัทต้องจ่ายค่าเช่าพื้นที่สำหรับคลังสินค้าเพิ่มเติมด้วยอัตราที่มากกว่าตารางเมตรละ 118.22 บาทต่อเดือน หรือหากการลงทุนนี้สามารถทดแทนความต้องการพื้นที่จัดเก็บวัตถุดิบชนิดใหม่ได้อย่างน้อย 472.89 ตารางเมตรต่อเดือน
DOI: 10.14457/tu.the.2015.1069
title: ปัจจัยที่มีอิทธิพลต่อการกำหนดราคาของธุรกิจอพาร์ทเม้นท์ให้เช่ารายเดือนในเขตยานนาวา จังหวัดกรุงเทพมหานคร

description: การค้นคว้าอิสระในครั้งนี้มุ่งศึกษาถึงปัจจัยทางกายภาพต่างๆของอพาร์ทเม้นท์ที่มีอิทธิพลต่อการตั้งราคาค่าเช่าอพาร์ทเม้นท์ เช่น ปัจจัยด้านทำเลที่ตั้ง ปัจจัยด้านการบริการของอาพาร์ทเม้นท์และปัจจัยด้านคุณลักษณะของห้องพักและอาคาร รวมทั้งการศึกษาว่าคุณลักษณะของกลุ่มผู้เช่าอาพาร์ทเม้นท์มีผลต่อการกำหนดราคาหรือไม่ โดยใช้ทฤษฎีอุปสงค์ และแนวคิดในเรื่องของ Hedonic Pricing Method  มาเป็นแนวทางในการศึกษาในครั้งนี้ การวิจัยในครั้งนี้ทำการรวบรวมข้อมูลจากการสำรวจภาคสนามโดยการสุ่มตัวอย่างจาก ผู้ที่ใช้บริการเช่าอพาร์ทเม้นท์อยู่แล้วในปัจจุบัน และผู้ที่เป็นกลุ่มเป้าหมายหลักที่อาจจะเช่าในอนาคตในบริเวณพื้นที่เขตยานนาวาและพื้นที่ใกล้เคียง จำนวน 203 คน  โดยนำมาวิเคราะห์ด้วย 2 วิธี คือ วิธี Factor Analysis เพื่อวิเคราะห์องค์ประกอบในแต่ละตัวแปรและวิธี Logarithms form Regression เพื่อหาความสัมพันธ์ของปัจจัยคุณลักษณะทั่วไปของผู้เช่าที่มีผลราคาค่าเช่าอพาร์ทเม้นท์ ผลการศึกษาด้วยวิธีการวิเคราะห์แบบจำลองสมการถดถอย ( Regression Analysis ) เมื่อทดสอบพบว่าตัวแปรในรูปแบบของ Log ที่มีนัยสำคัญต่อราคาค่าเช่าอพาร์ทเม้นท์หรือไม่ ได้แก่ตัวแปรในแบบจำลองมีตัวแปรเพศ อายุ  การศึกษา รายได้ ที่ตั้งใกล้การคมนาคมขนส่งที่สะดวก สิ่งอำนวยความสะดวก (โทรศัพท์) มีนัยสำคัญ ณ ระดับความเชื่อมั่น 95% โดยที่ค่า F มีค่าเท่ากับ 18.89 ที่ระดับนัยสำคัญทางสถิติที่ 0.05 ซึ่งหมายความว่า ความสัมพันธ์ระหว่างราคาค่าเช่า อพาร์ทเม้นท์ กับตัวแปรในแบบจำลองดังกล่าวมีความสัมพันธ์กัน ที่ความเชื่อถือได้ในระดับนัยสำคัญทางสถิติที่ 0.05 และค่าความถูกต้องของแบบจำลองที่ประมาณค่าได้นั้นมีความน่าเชื่อถือ (R2) ร้อยละ 50.80 และ Adjust R2 ร้อยละ 48.10 และค่า RMSE เท่ากับ 0.22717
DOI: 10.14457/tu.the.2015.1070
title: การศึกษาความคาดหวังและการใช้เงินกู้ของประชาชนภายใต้นโยบายการบริหารหนี้นอกระบบผ่านสถาบันการเงินเฉพาะกิจของรัฐบาล: กรณีศึกษา อำเภอบางพลี จังหวัดสมุทรปราการ

description: การศึกษาเรื่องความคาดหวังและการใช้เงินกู้ของประชาชนภายใต้นโยบายการบริหารหนี้นอกระบบผ่านสถาบันการเงินเฉพาะกิจของรัฐบาล กรณีศึกษา อำเภอบางพลี จังหวัดสมุทรปราการ มีวัตถุประสงค์เพื่อศึกษาความคาดหวังของประชาชนก่อนการเข้าร่วมนโยบายการบริหารหนี้นอกระบบผ่านสถาบันการเงินเฉพาะกิจของรัฐบาล โดยทำการศึกษาในกรณีของโครงการธนาคารประชาชน ธนาคารออมสินและศึกษาการรับรู้ การเข้าร่วมโครงการและพฤติกรรมการใช้เงินกู้ของประชาชนภายหลังการเข้าร่วมโครงการและรวมไปถึงการศึกษาสภาพหนี้ แหล่งเงินกู้ทั้งในระบบและนอกระบบ สัดส่วนหนี้ในระบบต่อหนี้นอกระบบและขนาดหนี้นอกระบบในพื้นที่อำเภอบางพลี จังหวัดสมุทรปราการ เพื่อนำไปสู่แนวทางการแก้ไขปัญหาหนี้นอกระบบของรัฐบาลที่สอดคล้องกับปัญหาที่เกิดขึ้นจริงและรวมไปถึงเพื่อเป็นการประเมินผลดำเนินการของโครงการในเบื้องต้นการศึกษานี้ได้แบ่งออกเป็น 2 ลักษณะคือ การศึกษาด้วยแบบสอบถามโดยสุ่มประชาชนในพื้นที่จำนวน 184 คนและการสัมภาษณ์เชิงลึกจำนวน 7 คน โดยใช้วิธีการวิเคราะห์ข้อมูลสถิติเชิงพรรณนาและวิเคราะห์ข้อมูลเชิงคุณภาพจากการศึกษาพบว่า กลุ่มตัวอย่างกว่าร้อยละ 92 เคยกู้ยืมเงินนอกระบบและมีปัญหาเรื่องการขาดสภาพคล่องทางการเงิน เนื่องจากมีรายได้ที่ไม่สัมพันธ์กับรายจ่าย ซึ่งส่วนใหญ่จะเป็นค่าใช้จ่ายภายในครอบครัวและการนำเงินเพื่อไปชำระหนี้สินอื่น ในขณะที่จำนวนสมาชิกที่ต้องเลี้ยงดูก็ส่งผลต่อศักยภาพด้านการเงินในครอบครัวเช่นกัน โดยเมื่อจำนวนสมาชิกในครอบครัวมีมากขึ้น ภาระ ค่าใช้จ่ายจะมีมากขึ้นในขณะที่ศักยภาพในการเลี้ยงดูจะน้อยลง นอกจากนี้ยังพบอีกว่า สัดส่วนหนี้ของประชาชนในพื้นที่ส่วนใหญ่จะมีสัดส่วนหนี้นอกระบบมากกว่าหนี้ในระบบ โดยมีแหล่งเงินกู้ในระบบ เช่น ธนาคารพาณิชย์และธนาคารของรัฐ เป็นต้น และมีแหล่งเงินกู้นอกระบบ เช่น ญาติ/พี่น้องหรือบุคคลในครอบครัวและบุคคลในที่ทำงาน โดยมีจำนวนหนี้นอกระบบเฉลี่ยอยู่ที่ 20,001-40,000  บาท ในขณะที่รายได้เฉลี่ยของกลุ่มตัวอย่างอยู่ที่ 22,712 บาทต่อเดือนในส่วนที่เกี่ยวข้องกับนโยบายการบริหารหนี้นอกระบบของรัฐบาลนั้น จากข้อมูลพบว่าประชาชนในพื้นที่ส่วนใหญ่ไม่ทราบถึงโครงการและมีจำนวนผู้เข้าร่วมโครงการน้อย ซึ่งส่วนใหญ่จะเข้าร่วมในปี พ.ศ. 2558 ซึ่งเป็นปีที่รัฐบาลให้การสนับสนุน และประชาชนในพื้นที่มีพฤติกรรมการใช้เงินกู้เพื่อนำไปเป็นค่าใช้จ่ายภายในครอบครัวและเพื่อชำระหนี้สินอื่น ซึ่งจากผลดังกล่าวแสดงให้เห็นว่า ความคาดหวังของประชาชนก่อนเข้าร่วมโครงการและพฤติกรรมหลังเข้าร่วมโครงการนั้นไม่มีความแตกต่างกัน แต่ขัดแย้งกับวัตถุประสงค์ของโครงการที่ต้องการให้ประชาชนนำเงินไปลงทุนหรือเป็นค่าใช้จ่ายในการประกอบอาชีพ ทำให้โครงการไม่บรรลุเป้าหมาย เป็นที่น่าสังเกตว่า กลุ่มตัวอย่างคาดหวังเรื่องสัดส่วนการใช้เงินกู้ยืมเพื่อสุขภาพน้อยกว่าสัดส่วนการใช้เงินเพื่อสุขภาพที่เกิดขึ้นจริงค่อนข้างมาก สะท้อนช่องว่างเรื่องการวางแผนการใช้เงินของกลุ่มตัวอย่าง
DOI: 10.14457/tu.the.2015.1071
title: ปัจจัยที่กำหนดอุปสงค์ในการใช้บริการสวนน้ำในประเทศไทย: กรณีศึกษา อำเภอหัวหิน จังหวัดประจวบคีรีขันธ์

description: การวิจัยครั้งนี้มีวัตถุประสงค์เพื่อศึกษาภาพรวมของธุรกิจสวนน้ำในประเทศไทย และธุรกิจสวนน้ำที่อำเภอหัวหิน จังหวัดประจวบคีรีขันธ์ในมุมมองของผู้ให้บริการ และเพื่อศึกษาพฤติกรรมของผู้ใช้บริการสวนน้ำในประเทศไทยที่อำเภอหัวหิน จังหวัดประจวบคีรีขันธ์ กลุ่มตัวอย่าง คือ ผู้ที่เคยใช้บริการ และผู้ที่คาดว่าจะใช้บริการสวนน้ำดังกล่าวในอนาคต จำนวน 400 คน โดยใช้แบบสอบถามเป็นเครื่องมือในการเก็บรวบรวมข้อมูล สถิติที่ใช้ในการทดสอบ คือ การวิเคราะห์องค์ประกอบ (Factor Analysis) การทดสอบสมมติฐานและวิเคราะห์ความแตกต่างของกลุ่มตัวอย่าง (ANOVA) และ การวิเคราะห์ตัวแปรด้วยวิธีถดถอยโลจิสติค (Logistic Regression Analysis) เพื่อทดสอบความสัมพันธ์ระหว่างปัจจัยส่วนบุคคล ปัจจัยที่กำหนดอุปสงค์กับการใช้บริการสวนน้ำที่อำเภอหัวหิน จังหวัดประจวบคีรีขันธ์ผลการศึกษาพบว่า กลุ่มตัวอย่างส่วนใหญ่เป็นเพศหญิง อายุระหว่าง 20-30 ปี มีการศึกษาปริญญาตรี ประกอบอาชีพพนักงานบริษัท / ห้างร้าน เอกชน รายได้ต่อเดือน 20,001 – 30,000 บาท ภูมิลำเนาอยู่ที่ภาคกลาง หากผู้มาใช้บริการเป็นเพศชายจะทำให้โอกาสที่จะไปใช้บริการเพิ่มขึ้นเมื่อเทียบกับเพศหญิง หากผู้มาใช้บริการอายุมากขึ้น จะทำให้โอกาสที่จะไปใช้บริการลดลง หากผู้ที่เรียนประถมศึกษาและเรียนสูงกว่าปริญญาตรีเพิ่มขึ้น จะทำให้โอกาสที่จะไปใช้บริการเพิ่มขึ้น เมื่อเทียบกับผู้ที่เรียนจบปริญญาตรี หากผู้ที่มีอาชีพนักเรียน / นักศึกษา, ข้าราชการ / พนักงานรัฐวิสาหกิจ, ค้าขาย / ประกอบธุรกิจส่วนตัว เพิ่มขึ้น จะทำให้โอกาสที่จะไปใช้บริการเพิ่มขึ้น เมื่อเทียบกับผู้ที่มีอาชีพพนักงานบริษัท / ห้างร้าน เอกชน หากผู้ที่มีรายได้ 10,001 – 20,000 บาท, รายได้ 30,001 – 40,000 บาท, รายได้ 40,001 – 50,000 บาท, รายได้มากกว่า 50,001 บาท  เพิ่มขึ้น จะทำให้โอกาสที่จะไปใช้บริการเพิ่มขึ้น เมื่อเทียบกับผู้ที่มีรายได้ 20,001 – 30,000 บาท หากผู้ที่มีภูมิลำเนาอยู่ภาคตะวันออกเฉียงเหนือ, ภาคเหนือ เพิ่มขึ้น จะทำให้โอกาสที่จะไปใช้บริการเพิ่มขึ้น เมื่อเทียบกับผู้ที่มีภูมิลำเนาอยู่ภาคกลาง หากผู้มาใช้บริการให้คะแนนปัจจัยด้าน Social Network, ชื่อเสียง, การโฆษณา เพิ่มขึ้น จะทำให้โอกาสที่จะไปใช้บริการเพิ่มขึ้น
DOI: 10.14457/tu.the.2015.1072
title: การศึกษาเปรียบเทียบปัจจัยที่มีอิทธิพลต่อพฤติกรรมการลงทุนในผลิตภัณฑ์ทางการเงินของนักลงทุน Generation X และ Generation Y

description: การศึกษาเปรียบเทียบปัจจัยที่มีอิทธิพลต่อพฤติกรรมการลงทุนในผลิตภัณฑ์ทางการเงินของนักลงทุน Generation X และ Generation Y  โดยวัตถุประสงค์เพื่อศึกษาความแตกต่างระหว่างลักษณะของการลงทุนในผลิตภัณฑ์ทางการเงินของนักลงทุนทั้ง Generation X กลุ่มคนที่เกิดระหว่างปี พ.ศ. 2509-2519 มีอายุอยู่ในช่วง 39-49 ปี และ Generation Y กลุ่มคนที่เกิดระหว่างปี พ.ศ. 2520-2537 มีอายุอยู่ในช่วง 21-38 ปี และ ปัจจัยที่ส่งผลต่อการตัดสินใจในการลงทุนในผลิตภัณฑ์ทางการเงินของนักลงทุนทั้ง Generation X และ Generation Y เครื่องมือที่ใช้ในการวิจัยคือแบบสอบถาม โดยแบ่งการวิเคราะห์ออกเป็น 2 แบบคือ 1. วิเคราะห์ด้วยข้อมูลสถิติเชิงพรรณนา (Descriptive Statistics) โดยใช้ Proportion test และ T-statistics เพื่อหาความแตกต่างระหว่าง Generation X และ Generation Y 2. การวิเคราะห์ด้วย Logistic Regression Analysis จากการศึกษาพบว่ากลุ่มตัวอย่างใน Generation X พบว่า โดยส่วนใหญ่มีทั้งการออมและการลงทุนในผลิตภัณฑ์ทางการเงิน โดยมีสัดส่วนการออม 90 % การลงทุน 10% สำหรับกลุ่มของผู้ลงทุนในผลิตภัณฑ์ทางการเงินของ Generation X เน้นไปที่เป้าหมายการลงทุนอยู่ในระยะยาว  วัตถุประสงค์หลักคือหาผลตอบแทนที่เพิ่มขึ้น ทางด้านผลิตภัณฑ์ทางการเงินผู้ลงทุนใน Generation X มีการออมในผลิตภัณฑ์ทางการเงินมากที่สุดคือ เงินฝากออมทรัพย์ และ มีการลงทุนในผลิตภัณฑ์ทางการเงินมากที่สุดคือ หุ้นสามัญ แนวโน้มในการลงทุนเพิ่มเติมในอนาคตคือ หุ้นสามัญ ในขณะที่ สาเหตุหลักสำหรับกลุ่มของผู้ไม่ลงทุนในผลิตภัณฑ์ทางการเงินของ Generation X คือ มีความพึงพอใจที่จะถือเงินสดไว้หรือฝากเงินไว้ในธนาคาร ผลการศึกษากลุ่มตัวอย่างใน Generation Y พบว่า ส่วนใหญ่มีทั้งการออมและการลงทุนในผลิตภัณฑ์ทางการเงินโดยมีสัดส่วนการออม 50 % การลงทุน 50% สำหรับกลุ่มของผู้ลงทุนในผลิตภัณฑ์ทางการเงินของ Generation Y เน้นเป้าหมายการลงทุนอยู่ในระยะกลาง (1-5 ปี) วัตถุประสงค์ของการลงทุนในผลิตภัณฑ์ทางการเงินอันดับแรกคือหาผลตอบแทนที่เพิ่มขึ้น ผู้ลงทุนใน Generation Y มีการออมในผลิตภัณฑ์ทางการเงินมากที่สุดคือ เงินฝากออมทรัพย์ และ มีการลงทุนในผลิตภัณฑ์ทางการเงินมากที่สุดคือ หุ้นสามัญ แนวโน้มในการลงทุนเพิ่มเติมในอนาคตคือ กองทุน LTF ในขณะที่ สาเหตุหลักสำหรับกลุ่มผู้ไม่ลงทุนในผลิตภัณฑ์ทางการเงินของ Generation Y คือ การขาดความรู้ความเข้าใจในการลงทุนผลิตภัณฑ์ทางการเงิน ผลการศึกษาผู้ลงทุนในภาพรวม  พบว่าปัจจัยที่สำคัญที่มีผลต่อพฤติกรรมการลงทุนในผลิตภัณฑ์ทางการเงินและการตัดสินใจในการเลือกผลิตภัณฑ์ทางการเงินที่มีความเสี่ยงสูง คือ รสนิยมความเสี่ยง ในขณะที่ Generation มีผลค่อนข้างน้อยในเรื่องพฤติกรรมการลงทุนในผลิตภัณฑ์ทางการเงินและการตัดสินใจในการเลือกผลิตภัณฑ์ทางการเงินที่มีความเสี่ยงสูง
DOI: 10.14457/tu.the.2016.627
title: The effect of human capital on income in Thailand: a spatial effect analysis

description: This paper aims to analyze the effect of human capital on income in Thailand with the inclusion of spatial influence by applying three spatial econometric models based on a Mincer-type equation to Thailand’s Labor Force Survey (LFS) for the years 2001 to 2015. Specifically, this study applies three spatial econometric models, namely, the spatial lag model, the spatial error model, and the spatial durbin model, to correct the problem of omitted variables representing the influences caused by spatial factors. The statistically significant results indicate that the wage determination mechanism in Thailand is compatible with Mincer’s theory. In addition, all three spatial econometric models reveal an inter-province influence on wage determination, thereby indicating that the level of labor wage in a particular province is induced by factors within the province and its neighbors that are not considered in the examined model. These findings highlight the importance of developing new policies that focus on mitigating the spatial inequality of wage determination in Thailand, such as promoting multicenter development by taking advantage of the spatial effect from super cluster development. This study also provides directions for future research on the region-specific influences on the wage premium in Bangkok and other main provinces in Thailand.
DOI: 10.14457/tu.the.2016.628
title: The effects of demographic changes on the monetary policy in Thailand

description: This study examines how demographic changes alter the effectiveness of monetary policy in Thailand by developing a dynamic stochastic general equilibrium model incorporated with an overlapping generation framework. Households are characterized by up to six age generations with varying life expectancy and labor productivity. In particular, the older expects to live shorter and has lower productivity. Therefore, their consumption and effective labor supply are less sensitive to changes in an interest rate than those of the younger. With these demographic structures, demographic changes are separated to two effects, namely, ageing effects and productivity effects. Ageing process weakens the effectiveness of monetary policy, while the productivity effect amplifies it. The results show that the effectiveness of monetary policy is boosted from 2001 to 2008 because the productivity effect is stronger than the ageing effect. On the contrary, from 2008 to 2015, ageing process develops faster while productivity grows slower. As a result, monetary policy during this period becomes less effective.
DOI: 10.5281/zenodo.1183893
title: Hansard Speeches And Sentiment V2.5.0

description: Full details are available at https://evanodell.com/projects/datasets/hansard-data

<strong>Summary</strong>

A public dataset of speeches in the Hansard, stored as a tibble class in RDS files, for the R programming language. The dataset provides information on every speech made in the House of Commons between the parliament returned from the 1979 general election and the end of 2017, with information on the speaking MP, their party, gender, birthdate, starting and finishing dates as an MP, and age at the time of the speech.

The `hansard_senti_post_V250` dataset contains 2,196,175 speeches and 382,484,493 words. It is distributed under a Creative Commons 4.0 BY-SA licence.

<strong>Notes</strong>

The code and matching data used to generate this dataset is available on Github.

The data used to create this dataset was taken from the parlparse project operated by They Work For You and supported by mySociety.

The dataset is licensed under a Creative Commons Attribution 4.0 International License.

The code used to create this dataset is licensed under an MIT license.

Please contact me if you find any errors in the dataset. The integrity of the public Hansard record is questionable at times, and while I have improved it, the data is presented 'as is'.
description: This release is an update of previously released datasets. See full documentation for details.
DOI: 10.14457/tu.the.2015.1074
title: ปัจจัยกำหนดการย้ายถิ่นกลับภูมิลำเนาของแรงงานต่างด้าวสัญชาติเมียนมา ผลกระทบต่อผู้ประกอบการและกลยุทธ์การรับมือ: กรณีศึกษาจังหวัดกาญจนบุรี

description: การศึกษาในครั้งนี้มีวัตถุประสงค์เพื่อศึกษา แนวโน้มการย้ายกลับประเทศของแรงงานเมียนมาในประเทศไทยโดยพิจารณาจากสถานะทางเศรษฐกิจและการเมืองของประเทศเมียนมา และ ปัจจัยส่วนบุคคลที่มีอิทธิพลต่อระยะเวลาที่แรงงานต่างด้าวสัญชาติเมียนมาจะอาศัยในประเทศไทยก่อนย้ายถิ่นกลับประเทศต้นทาง  รวมถึงผลกระทบที่จะเกิดขึ้นกับผู้ประกอบการ และกลยุทธ์การรับมือ ในกรณีที่แรงงานเมียนมาย้ายถิ่นกลับภูมิลำเนา โดยมีการใช้แบบสอบถามสัมภาษณ์บุคคล 2 กลุ่ม คือแรงงานต่างด้าวสัญชาติเมียนมาที่ทำงานในจังหวัดกาญจนบุรี จำนวน 156 คน และผู้ประกอบการในจังหวัดกาญจนบุรี ที่มีการนำเข้าแรงงานต่างด้าวสัญชาติเมียนมา จำนวน 30 คน ในส่วนการวิเคราะห์ข้อมูลผู้วิจัยใช้การวิเคราะห์สถิติเชิงพรรณนา และการวิเคราะห์โดยใช้แบบจำลองโพรบิตแบบเรียงลำดับผลการศึกษาพบว่า ภาพรวมเศรษฐกิจของเมียนมามีการขยายตัวอย่างต่อเนื่อง  เนื่องจากรัฐบาลเมียนมามีนโยบายส่งเสริมการลงทุนอย่างเป็นรูปธรรม  และข้อได้เปรียบด้านทรัพยากรธรรมชาติที่อุดมสมบูรณ์  นอกจากนั้นพบว่ารัฐบาลมีการออกกฎหมายสนับสนุนการจ้างแรงงานท้องถิ่น จึงทำให้เกิดการจ้างแรงงานเมียนมามากขึ้น  ในส่วนของปัจจัยที่มีอิทธิพลต่อระยะเวลาที่แรงงานต่างด้าวสัญชาติเมียนมาจะอาศัยประเทศไทยก่อนย้ายถิ่นกลับ พบว่า แรงงานที่มีชาติพันธุ์พม่ามีแนวโน้มจะอาศัยในประเทศไทยสั้นกว่าแรงงานที่มีชาติพันธุ์อื่นๆ และแรงงานเพศชายมีแนวโน้มจะอาศัยในประเทศไทยนานกว่าแรงงานเพศหญิง รวมถึงหากจำนวนสมาชิกครัวเรือนในประเทศไทยของแรงงานเพิ่มขึ้น จะเพิ่มโอกาสให้แรงงานอาศัยในประเทศไทยเป็นเวลานานขึ้น  ในขณะที่จำนวนสมาชิกครัวเรือนในเมียนมาของแรงงานที่เพิ่มขึ้น จะเพิ่มโอกาสให้แรงงานอาศัยในประเทศไทยเป็นเวลาสั้นลง โดยหากแรงงานมีอัตราการออมเมื่อเทียบกับรายได้สูง จะส่งผลให้แรงงานมีแนวโน้มจะอาศัยในประเทศไทยเป็นเวลานานขึ้น แต่ความสัมพันธ์นี้ไม่มีนัยสำคัญทางสถิติ และพบว่าแรงงานที่อาศัยในประเทศไทยมาเป็นเวลานาน มีแนวโน้มจะอาศัยในประเทศไทยก่อนย้ายถิ่นกลับเป็นเวลานานขึ้น และแรงงานในภาคอุตสาหกรรมมีแนวโน้มที่จะอาศัยในประเทศไทยสั้นกว่าแรงงานในภาคบริการผลการศึกษาด้านผลกระทบต่อผู้ประกอบการ พบว่า ผู้ประกอบการกิจการก่อสร้าง เกษตรและปศุสัตว์ ต่อเนื่องเกษตร และโรงงานอุตสาหกรรม จะประสบปัญหาขาดแคลนแรงงาน หากแรงงานเมียนมาย้ายถิ่นกลับ ยกเว้นผู้ประกอบการในภาคบริการจะได้รับผลกระทบด้านต้นทุนการผลิตที่สูงขึ้น ในส่วนของกลยุทธ์การรับมือ ผู้ประกอบการกิจการเกษตรและปศุสัตว์ ก่อสร้าง ใช้วิธีการนำเข้าแรงงานจากประเทศเพื่อนบ้านอื่นๆ เพื่อทดแทนแรงงานจากประเทศเมียนมา ในขณะที่ผู้ประกอบการกิจการต่อเนื่องเกษตรจะใช้เครื่องจักรและเทคโนโลยีเพิ่มขึ้น ในส่วนของผู้ประกอบการในภาคบริการจะทำการจ้างแรงงานไทยเพิ่มขึ้น  และผู้ประกอบการกิจการโรงงานอุตสาหกรรมมีแนวทางการแก้ปัญหาโดยการเพิ่มค่าจ้างให้แรงงานต่างด้าวข้อเสนอแนะสำหรับภาครัฐ มีดังนี้ รัฐบาลควรดำเนินนโยบายพัฒนาทักษะฝีมือแรงงาน ในกลุ่มแรงงานที่มีแนวโน้มจะอาศัยในประเทศไทยเป็นระยะเวลานาน  ทั้งนี้หากรัฐบาลมีนโยบายลดการพึ่งพิงแรงงานต่างด้าว รัฐบาลควรดำเนินนโยบายด้านครอบครัวของแรงงานข้ามชาติ รวมถึงควรกำหนดกรอบระยะเวลาที่แรงงานสามารถทำงานในประเทศไทยได้ และควรกำหนดให้มีการทดสอบมาตรฐานฝีมือแรงงานต่างด้าว
DOI: 10.14457/tu.the.2015.1075
title: การเก็บค่าน้ำในภาคการเกษตรกับปัจจัยที่มีผลต่อความเต็มใจจ่ายของชาวนา: กรณีศึกษาจังหวัดอุดรธานี

description: การศึกษานี้มีวัตถุประสงค์เพื่อศึกษาระดับการรับรู้ข่าวสารและความคิดเห็นเกี่ยวกับการเก็บค่าน้ำในภาคการเกษตรของชาวนา รวมถึงปัจจัยที่มีผลต่อความเต็มใจจ่ายค่าน้ำในภาคการเกษตรของชาวนา ในเขตจังหวัดอุดรธานี โดยนำตัวแปรด้านทัศนคติ ปัจจัยพื้นฐานทางสังคมและเศรษฐกิจ ปัจจัยด้านการผลิตข้าว และปัจจัยด้านการใช้น้ำ มาใช้ในการพิจารณา มีแนวคิดทางทฤษฎีด้านการจัดการทรัพยากรธรรมชาติ เศรษฐศาสตร์สวัสดิการ และความเต็มใจที่จะจ่าย เป็นกรอบแนวคิดในการศึกษา ใช้ข้อมูลจากการสุ่มตัวอย่างและเก็บแบบสอบถามชาวนาทั้งนอกเขตชลประทานและในเขตชลประทาน ในเขตจังหวัดอุดรธานี รวมทั้งสิ้น 600 ตัวอย่าง และใช้การวิเคราะห์ด้วยสมการถดถอยแบบจำลองโลจิต เป็นเครื่องมือในการวิเคราะห์จากการศึกษา กลุ่มตัวอย่างเป็นเพศชายมากกว่าเพศหญิง มีอายุเฉลี่ยระหว่าง 51 – 60 ปี การศึกษาระดับประถมศึกษา โดยในส่วนของระดับการรับรู้ข่าวสารและความคิดเห็นเกี่ยวกับการเก็บค่าน้ำในภาคการเกษตร พบว่า ชาวนาทั้ง 2 กลุ่ม มีระดับการรับรู้ข่าวสารเกี่ยวกับการเก็บค่าน้ำในภาคการเกษตรไม่แตกต่างกัน ส่วนความคิดเห็นต่อการจัดเก็บค่าน้ำในภาคการเกษตร พบว่า ชาวนานอกเขตชลประทานเห็นด้วยว่าควรมีการจัดเก็บ ในขณะที่ชาวนาในเขตชลประทานไม่เห็นด้วยต่อการจัดเก็บผลการศึกษาจากการใช้แบบจำลองโลจิต พบว่า ปัจจัยที่มีผลต่อความเต็มใจจ่ายค่าน้ำในภาคการเกษตรของชาวนา อย่างมีนัยสำคัญทางสถิติ ได้แก่ 1. ลักษณะการใช้พื้นที่ หากชาวนามีการใช้พื้นที่ในการเพาะปลูกพืชชนิดอื่นนอกเหนือจากการทำนาเพียงอย่างเดียว จะส่งผลให้ความเต็มใจจ่ายค่าน้ำในภาคการเกษตรเพิ่มขึ้น 2. ความเพียงพอของน้ำที่ใช้ทำนา หากชาวนาได้รับน้ำในการทำนาไม่เพียงพอในรอบปีการเพาะปลูกที่ผ่านมา จะส่งผลให้ความเต็มใจจ่ายค่าน้ำในภาคการเกษตรเพิ่มขึ้น 3. ความเชื่อมั่นต่อระบบการจัดสรรน้ำของโครงการชลประทาน หากชาวนามีความเชื่อมั่นว่าระบบการจัดสรรน้ำของโครงการชลประทานจะทำให้ได้รับน้ำในการทำนาอย่างเพียงพอ จะส่งผลให้ความเต็มใจจ่ายค่าน้ำในภาคการเกษตรเพิ่มขึ้น
DOI: 10.14457/tu.the.2015.1076
title: Gynocentric reading on Virginia Woolf’s Orlando

description: Elaine Showalter, the author of “Feminist Criticism in Wilderness”, is one of the second wave feminists who explores extensively female writings. Her gynocentric reading, the study of female literary works, focuses on a double-voiced discourse which presents that most of the female writings do contain both masculine and feminine characteristics. Within masculine dominance influencing women’s writing styles, they, on the other hand, have their own space, ‘wild zone’, to express their own individuality that men cannot access. In this research, Virginia Woolf’s Orlando remarkably pursues what Showalter calls a double-voiced discourse and female ‘wild zone’ when looking through its complicated narratives, its challenge to conventional literary genres, and its provocative questions on sexuality. These challenging topics articulate noteworthy dimensions which uncover new ways of reading this novel.
DOI: 10.14457/tu.the.2015.1077
title: The Christian point of view in C.S. Lewis's The Chronicles of Narnia and J.K. Rowling's Harry Potter

description: C.S. Lewis’s The Chronicles of Narnia and J.K. Rowling’s Harry Potter are the two highly popular series of children literature. Although they were written in different periods, both series share some similarities in plot and theme. Many critics have written the articles about the Christian points of view in both series, particular Lewis. Some praise the positive manifestation of Christian philosophy while others criticize supposedly misleading elements such as Greek mythology or witchcraft which refer to Paganism and Satanism. Nevertheless, both authors still use some biblical allusions which can be easily recognized such as God and Satan figure or the crucifixion. When we use Christianity to interpret some elements in both series, we realize that both Lewis and Rowling imply their Christian points of view throughout their series. The comparison of the setting, the God-figure and some principal virtues between Lewis’s The Chronicles of Narnia and Rowling’s Harry Potter helps us to clearly see the authors’ Christian beliefs. The similarities suggest the Christian core idea while the differences convey the individuality of authors’ beliefs. These comparisons reveal Lewis as a conservative Christian while Rowling is more liberal than Lewis; she presents her Christian point in a more complex and subtle way. Although she alludes to some biblical images in her series, she seems to explore Christianity rather than use it to give definite answers as Lewis does.
DOI: 10.14457/tu.the.2015.1079
title: การขับเคลื่อนนโยบายการป้องกันยาเสพติดการจัดระเบียบสังคมรอบสถานศึกษาระดับอุดมศึกษา: กรณีศึกษา มหาวิทยาลัยรังสิต จังหวัดปทุมธานี

description: การศึกษาเรื่อง “การขับเคลื่อนนโยบายป้องกันยาเสพติด การจัดระเบียบสังคมรอบสถานศึกษา กรณี มหาวิทยาลัยรังสิต  จังหวัดปทุมธานี”  มีวัตถุประสงค์เพื่อศึกษาปัญหาและอุปสรรค  และหาแนวทางในการแก้ไขปัญหาและอุปสรรค ในการนำนโยบายในการป้องกันยาเสพติด การจัดระเบียบสังคมรอบสถานศึกษา ระดับอุดมศึกษาไปปฏิบัติในพื้นที่มหาวิทยาลัยรังสิต จังหวัดปทุมธานี ซึ่งใช้วิธีการศึกษาเชิงคุณภาพโดยการสัมภาษณ์เชิงลึก และศึกษาเอกสาร มีกลุ่มประชากรคือ เจ้าหน้าที่ผู้ปฏิบัติหน้าที่และผู้มีส่วนได้ส่วนเสีย จากนั้นจึงทำการสุ่มตัวอย่างสัมภาษณ์ รวมทั้งสิ้น 14 คน ซึ่งผลการศึกษาสรุปได้ดังนี้จากการศึกษาพบว่า โครงการจัดระเบียบสังคมรอบสถานศึกษา มหาวิทยาลัยรังสิต ยังไม่มีประสิทธิภาพและประสิทธิผลเท่าที่ควร โดยมีปัญหาและอุปสรรคที่เกิดจากปัจจัย 4 ด้าน ได้แก่ กรอบนโยบายและมาตรการในทางปฏิบัติ, โครงสร้างและกระบวนการขับเคลื่อนงานในระดับพื้นที่ปฏิบัติการ, การบริหารจัดการด้านบุคลากรและงบประมาณ และ ผลกระทบต่อผู้มีส่วนได้ส่วนเสีย ซึ่งล้วนแล้วแต่เป็นปัจจัยที่ส่งผลต่อการขับเคลื่อนนโยบายการป้องกันยาเสพติด ของเจ้าหน้าที่ผู้ปฏิบัติทั้งสิ้นซึ่งผลการวิจัยดังกล่าว ผู้วิจัยได้วิเคราะห์และมีข้อเสนอแนะ ดังนี้  ในด้านกรอบนโยบายและมาตรการในทางปฏิบัติเจ้าหน้าที่ทุกคนต้องศึกษาหาความรู้ในด้านข้อกฎหมายที่เกี่ยวข้องตามแนวทางการปฏิบัติเพิ่มเติม , ในด้านโครงสร้างและกระบวนการขับเคลื่อนงานในระดับพื้นที่ปฏิบัติการควรมีการปฏิบัติร่วมกันเพื่อให้ประสิทธิผลไปในทิศทางเดียวกัน , การบริหารจัดการด้านบุคลากรและงบประมาณจัดหากำลังคนและงบประมาณเพิ่มเติมโดยการดึงชุมชน ท้องถิ่น และมหาวิทยาลัยเข้ามามีส่วนร่วมในการปฏิบัติงาน และ ผลกระทบต่อผู้มีส่วนได้ส่วนเสียนั้นเพื่อหาทางแก้ไขที่จะเกิดผลประโยชน์ร่วมกันมากที่สุดเช่นการจัดเขตสถานบริการหรือสถานประกอบการสำหรับนักศึกษาโดยเฉพาะ เป็นต้น